Rugby is by PV gespeel al van die skool se beginjare af en het elke jaar stadig gegroei …
In 2014 word ‘n bestuursbesluit geneem om meer op rugby te fokus en om dit op dieselfde vlak as al die ander aktiwiteite in die skool te bring. Die eerste stap was om die regte persoon aan te stel om hierdie nuwe droom te verwesenlik en so het die soektog begin…
Dit was toe mnr Thinus Pienaar by die skool aankom dat ‘n rugbypassie gevoel kon word en binne ‘n paar weke word hy aangestel as die nuwe hoof van rugby vanaf November 2014.
Eerstens het hy ‘n ten volle funksionele rugby- organisasiestruktuur en -basis geïplementeer wat aansluit by die skool se missie, deur ‘n gebalanseerde opvoeding wat deur goeie vertonings en ‘n uitslag-aangedrewe sportprogram bereik word. Parel Vallei Rugby streef daarna om individuele talent te voed en te ontwikkel in ‘n arena wat spanwerk, sportmanskap, respek, dissipline en nederigheid bevorder.
SLEUTELDOELWITTE IS UITGESPEL VIR FASE 1:
• Na-seisoen oefenprogramme
• Voor-seisoen krag- en-kondisioneringsfase.
• Ouerkomitee vir rugby gekies en aan die werk.
• Daar is met alle afrigters onderhoude gevoer en hulle is op meriete gekies voordat hulle by spanne geplaas is.
• Daar word gereeld ervare plaaslike en internasionale gasafrigters genooi om hul rugbykennis te kom deel.
• Voor-seisoen motiveringsessies.
• Spanboukampe vir spelers en hul pa’s.
• Die koőrdinering van afrigterskwalifikasies en die fasilitering van afrigtingskursusse.
• Groot kontantborgskappe vir nuwe rugbytoerusting vir almal.
• Gereelde rugbykomitee, -afrigter en individuele spelervergaderings.
• Die vennootskap met ‘n rugby-analise sagtewaremaatskappy vir akkurate statistieke om ons wedstrydplan te verbeter.
• ‘n Intense bemarkingsveldtog gemik op die verwing van laerskoolspelers.
• Die vestiging van ‘n nuwe rugby-ingesteldheid en -benadering in die skool om ‘n PV Rugby-eenheid te vorm.
• En laaste, maar nie die minste nie: absolute vertroue, geloof en harde werk!
Ons is verheug om aan te kondig dat ELKEEN van hierdie doelwitte hierbo genoem, nagekom en bereik is. Die rugbyprogram het uitgebrei van 5 spanne in 2014 tot 10 in 2019!
Boland Landbou Rugby-dag 2015/2016/2017.
KWAGGA Week 2015/2016/2017/2018 (o/14 en o/15).
SCST o/19 Rugby-week 2015/2016. Woestynfees – Namibia 2017 (1ste XV).
Arthur Johnson Rugby-week – 2018 (1ste XV, 2des en o/16A).
WBHS Rugby-fees 2016/2017/2018 (Alle A-spanne).
Toprugbyspelers wat PV opgelewer het (tot op datum):
Hayden Groepes (SA- Rugby 2015/6).
Cwengile Jadezweni (SARU-paneelskeidsregter).
Verlede jaar het ons berig dat dit net 'n kwessie van tyd sal wees voordat ons in die WP Hoërskole B-rugbyliga betrokke is, en hierdie jaar het hierdie droom 'n realiteit geword! PV is nou een van die Top 16-rugbyskole in die Wes-Kaap en sal meeding in die gesogte WP-Hoërskole Premierliga.
In 'n historiese eerste, het die Bulldogs hierdie jaar op vyf rugbytoere vertrek. Die volgende spanne het gedurende Maart buite die Kaapse grense getoer: o/14A, o/15A, o/16A, o/19B en o/19A.
Vanjaar is twee leerders vir die WP-Coastal Tournament span gekies:
Leonard de Leeuw – o/18
Kyle Slater – o/16
Leonard de Leeuw was ook gekies vir die WP Craven Week Akademie span.
Hiermee die volledige ranglyste vir alle ouderdomsgroepe op SASS (SA-skoolsport) webtuiste vir 2018:
o/19 word nie gelys nie.
Algehele SASS-ranglys in SA (gekombineer o/14, o/15, o/16 en o/18): 60ste
Ons 5-jaar-transformasieplan om Parel Vallei op die rugbykaart te plaas en die skool as 'n krag in hoërskoolrugby in die Wes-Kaap te vestig, is goed aan die gang, selfs effens voor. Volgende jaar sal ons selfs harder werk, meer innoverend wees en uitblink!
Voordat die seisoen afgeskop het, het al die spelers, afrigters en ouers ‘n vleisbraaiery gehou waar doelwitte vir die komende jaar gestel is, om te sosialiseer en net lekker pret saam te hê.
Die hoogtepunt van die jaar : die kamp vir spelers en hul pa’s in Maart!
Investec Rugby Academy High Performance spelerskursus in Junie / Desember.
Sewes Rugby-seisoen (begin 1 September 2019).
Ons strewe daarna om ons rugbyspelers te leer om te alle tye ambassadeurs op en langs die veld te wees!
Daar is uitgebreide toekomsbeplanning en voorbereiding agter die skerms aan die gang om te verseker dat ons ons langtermyndoelwitte en aspirasies bereik.
Mnr Pienaar: “As daar ooit ‘n tyd was wat ek oortuig was dat ons eendag – binnekort - op die land se Top 20-ranglys kan verskyn, dan is dit nou!”
‘n Groot dankie van die hoof van rugby:
Ons wil graag elke ouer van elke seun bedank wat deelneem aan PV Rugby. Die toestemming wat u verleen het en u vertroue om u seun te ontwikkel word hoog op prys gestel en onderskryf die bloudruk van hierdie program.
Aan ons toegewyde rugbyouerkomitee die grootste dank van almal. Die getroue ondersteuning van die komitee en die organisasie van verskeie suksesvolle sosiale funksies deur die rugbyma’s en -pa’s is wat uiteindelik die omvang van toekomstige suksesse sal bepaal.
Bly glo in die toekoms van PV Rugby en hou aan om u seun se rugbyreis te ondersteun.
Die aandag, omgee en liefde sal, met tyd, in ons uitslae reflekteer. Ondersteun ons visie en missie. Laat ons altyd onthou dat die wedstryd groter is as enigeen van ons: speler, ouer of afrigter.
Hoof van Rugby:
Mnr. Thinus Pienaar
Back 2 Basics Camp Information
Rules During Course
Rugby Nuusbrief – September 2018
Rugby Nuusbrief – Junie 2018
PV Rugby Bepalings 2018
Rugby Onder 19 “Crossfit” Program Kliek hier om die program te lees.
Rugby Afrigterskliniek Uitnodiging
Kwagga Junior Week Information 2017
SCTS Rugby Week Information 2017
Junior off season training program Click here to view the programme.
Senior off season training program Click here to view the programme.